Iată ce adversare poate întâlni CFR Cluj în preliminariile UEFA Conference League! Echipa lui Dan Petrescu a terminat play-off-ul pe poziția a 2-a și a obținut calificarea directă în cupele europene.
România va avea, în sezonul viitor, 4 reprezentante în competițiile europene. Este vorba despre: FCSB (UEFA Champions League), Corvinul Hunedoara (UEFA Europa League), în cazul în care va primi licența, CFR Cluj (UEFA Conference League) și de câștigătoarea barajului care va fi disputat între Universitatea Craiova și Oțelul / U Cluj.
Ce adversare poate întâlni CFR Cluj în preliminariile UEFA Conference League
CFR Cluj stă bine la capitolul coeficient european, astfel că va fi cap de serie în turul al 2-lea din preliminariile Conference League. Astfel, ardelenii vor întâlni un adversar mai slab cotat în prima „dublă” pentru calificarea în noua fază a ligii.
Iată lista posibililor adversari ai echipei lui Dan Petrescu, din turul al 2-lea:
- Tirana KF (Albania)
- Connah’s Quay (Țara Galilor)
- Crusaders Belfast (Irlanda de Nord)
- Puskás Akadémia (Ungaria)
- Neftçi Baku (Azerbaidjan)
- IF Elfsborg (Suedia)
- Cherno More/CSKA Sofia (Bulgaria)
- Progrès Niederkorn (Luxemburg)
- Transinvest Vilnius (Lituania)
De asemenea, ardelenii vor fi cap de serie și în turul al 3-lea. De notat este faptul că, printre adversarii mai slab cotați, din punct de vedere al coeficientului, se numără și formații care i-ar putea da bătăi de cap lui Dan Petrescu:
- Slask Wroclaw/Legia Varșovia (Polonia)
- Radnički (Serbia)
- FK Sarajevo (Bosnia)
- Kryvbas (Ucraina)
- Milsami Orhei (Moldova)
- Kairat Almaty (Kazahstan)
- Hartberg (Austria)
- Urartu (Armenia)
- Dudelange (Luxemburg)
CFR Cluj ar putea fi cap de serie și în play-off, însă acest lucru depinde de rezutlatele pe care alte formații le vor înregistra, în cadrul preliminariilor. Varianta în care echipa din Gruia nu ar fi cap de serie est una de coșmar pentru Dan Petrescu.
Lista posibililor adversari din play-off, în cazul în care CFR nu va fi cap de serie:
- Chelsea (Anglia)
- Lens (Franța)
- Fiorentina (Italia)
- Cercle Brugge (Belgia)
- Başakşehir (Turcia)
- Olympiakos (Grecia)
- Osijek (Croația)
- Copenhaga (Danemarca)
- Molde (Norvegia)
- Djurgården (Suedia)
- Real Betis (Spania)
Totuși, toate calculele pot fi date peste cap de oficialii UEFA. În cazul în care reprezentanții forului European nu le vor acorda celor de la Corvinul licența pentru cupele europene, întreaga situație a participantelor, din România, în competițiile continentale se va schimba.
Concret, CFR Cluj ar urma să „avanseze” în turul 1 preliminar Europa League, Universitatea Craiova s-ar califica direct în preliminariile Conference League, iar locul al 4-lea din Liga 1 (Farul) va juca barajul pentru Europa, cu Oțelul sau U Cluj.
Cristi Balaj se întoarce la CFR Cluj!
Cristi Balaj se întoarce la CFR Cluj! După ce și-a anunțat demisia în urmă cu mai bine de o lună, fostul oficial s-a răzgândit și a decis să se întoarcă la echipa lui Neluțu Varga.
Decizia radicală luată de fostul arbitru a venit după eliminarea CFR-ului din Cupa României. Atunci, Balaj a spus că are nevoie de o pauză, după 0-4 cu Corvinul Hunedoara, echipa care avea să câștige competiția.
Potrivit informațiilor oferite de sport.ro, Cristi Balaj s-a înțeles cu Neluțu Varga și se va întoarce la CFR Cluj.
Astfel, patronul echipei din Gruia a rezolvat o problemă importantă, înainte de startul campaniei de calificare în cupele europene. Până la revenirea lui Balaj, Neluțu Varga a mai negociat cu Dani Coman, însă discuțiile nu s-au concretizat.